คิดไตร่ตรอง ใส่ใจผู้อื่น
หากคุณต้องการเลิกเห็นแก่ตัว คุณควรเรียนรู้ที่จะยอมบ้าง หมายความว่าการมีความสุขดีกว่าการได้ในสิ่งที่คุณต้องการ ของที่คนอื่นก็อยากได้เหมือนกัน และที่ผ่านมาคุณจะต้องได้ในสิ่งที่คุณต้องการเท่านั้น คุณคงไม่อยากได้ชื่อเสียงที่ไม่ดีเกี่ยวกับการเป็นคนหัวรั้นที่คนไม่อยากเข้าใกล้ หัดฟังผู้อื่น เพื่อตระหนักถึงข้อดีและข้อเสีย และสามารถมองสถานการณ์ต่างๆ จากมุมมองคนอื่นได้   อย่ามองแต่มุมตัวเอง ให้มองทั้งสองมุม ถามตัวเอง “ต้องการอะไรอีก?” คุณต้องการสิ่งนั้นจริงๆ หรือแค่หัวรั้น ไม่ใช่ทุกอย่างที่จะเป็นเรื่องสำคัญจริงๆ สำหรับคุณหรอก คนเห็นแก่ตัวจะคิดว่าพวกเขาต้องได้รับสิ่งที่ดีที่สุด และพวกเขาต้องได้รับการปรนนิบัติที่ดี แต่นี่เป็นสิ่งที่ไม่ถูกต้อง หากใครสักคนทำสิ่งที่ดีต่อคุณ ไม่ว่าจะเป็นการชมหรือว่าพาคุณไปส่งที่ห้องเรียน คุณควรซาบซึ้งและขอบคุณพวกเขา แทนที่จะทำเป็นเรื่องปกติที่พวกเขาช่วยเหลือคุณ อย่าคาดหวังความมีน้ำใจหรือความใจและเมื่อมีคนทำดีให้ ต้องขอบคุณ  คนเห็นแก่ตัวจะคิดว่าพวกเขาสมควรได้รับสิ่งที่ดีที่สุดตลอดเวลา ถึงเวลาแล้วที่จะหยุดและคิดถึงคนที่ทำให้ชีวิตคุณดีขึ้น คนเห็นแก่ตัวจะชอบเลือกหนังทุกเรื่อง จัดตารางทุกวันหยุด และทำทุกอย่างที่ต้องการในงานหรือการบ้าน ถึงเวลาแล้วที่คุณต้องถอยออกมาและให้คนอื่นตัดสินใจบ้าง แน่นอนว่าอาจเป็นเรื่องน่ากลัวเพราะคุณอาจจะได้ไปร้านอาหารไทยแทนที่จะเป็นร้านอาหารอิตาเลี่ยน และแน่นอนว่าคุณอาจจะไม่ชอบให้เพื่อนของคุณมีสิทธิ์ตัดสินใจในงานมากกว่าคุณ แต่คุณต้องเชื่อใจว่าผู้อื่นรู้ว่ากำลังทำอะไรอยู่ และปล่อยให้พวกเขาทำด้วยวิธีของพวกเขา  การปล่อยให้เป็นไปจะช่วยลดความเครียดและทำให้มีความสุขมากขึ้น คิดว่าชีวิตจะง่ายขนาดไหนถ้าคุณไม่ต้องมานั่งวางแผนทุกๆ อย่างเพื่อให้เป็นไปอย่างที่คุณต้องการ เข้าร่วมคนที่มีน้ำใจและส่งต่อความมีน้ำใจ การอยู่กับคนที่เห็นแก่ตัวไม่ช่วยให้คุณเป็นคนที่ดีขึ้น เรามักจะเป็นเหมือนคนใกล้ตัวของเรา หากคุณใช้เวลาส่วนใหญ่ของคุณกับคนที่เห็นแก่ตัว คุณก็จะเป็นคนที่ไม่คิดถึงความรู้สึกผู้อื่น แต่หากคุณใช้เวลากับคนที่ให้แรงบันดาลใจ รู้จักให้ คุณจะมีแรงบันดาลใจให้เลิกเห็นแก่ตัว ให้พวกเขาพูดให้จบ จำไว้ว่าเรื่องของคุณรอได้ หากเป็นเรื่องสำคัญมาก(เช่น คุณต้องไปแล้ว) ให้บอกว่า “ขอตัวก่อนนะ ต้องไปแล้ว” คนเห็นแก่ตัวมักจะคิดว่าสิ่งที่พวกเขาจะพูดนั้นสำคัญที่สุด และสิ่งที่ผู้อื่นพูดนั้นไม่สำคัญ พวกเขาจึงแทรกคนอื่นตลอดเวลา ดังนั้นจึงไม่ใช่เรื่องที่ดีที่จะทำ ที่จริงแล้วความคิดเห็นของคุณจะได้รับการตอบรับที่ดีกว่าหากคุณรอให้ถึงตาคุณพูด ยิ่งไปกว่านั้นความคิดเห็นของคุณอาจเปลี่ยนไปหากคุณฟังคนอื่นพูดบ้าง ความรู้สึกของบางคนอาจเสียไป หากคุณลืมวันสำคัญของเขา โชคยังดีที่คุณสามารถชดใช้คืนได้หากคุณลืมไป อย่างไรก็ตามการจำไว้เกิดเป็นมากกว่าการจำวันสำคัญ มันคือการจดจำและบอกให้ผู้อื่นรู้ว่าเขาสำคัญต่อคุณเพียงใด  ในอีกแง่หนึ่ง อย่าเป็นคนที่โมโหหากใครลืมวันเกิดคุณ เรื่องแบบนี้เกิดขึ้นได้ แต่ก็ไม่จำเป็นต้องทำเหมือนกับว่าทุกคนต้องรู้ทุกเรื่องของคุณ คนเห็นแก่ตัวมักจะเลิกติดต่อกับผู้อื่นง่ายๆ เพราะว่าพวกเขาเชื่อว่าคนเหล่านั้นจะกลับมาหาพวกเขาเอง อย่าคิดว่าเวลาของคุณมีความสำคัญมากจนไม่สามารถโทรหายายของคุณได้ หรือไปทานอาหารกลางวันกับเพื่อนสักคน และคาดหวังคนอื่นจะมาหาหรือโทรหาคุณเวลาที่คุณต้องการ ทำให้คนอื่นรู้ว่าคุณต้องการรู้ว่าพวกเขาเป็นอย่างไรบ้าง อย่าโอ้อวดว่าตัวเองเก่งเพียงใด ให้เวลาเป็นตัวบอกพวกเขาเอง ไม่ว่าคุณจะชมเรื่องการแต่งกาย นิสัย หรือสิ่งที่พวกเขาได้ทำมา หรือแค่ชมคนแปลกหน้าที่ต่อแถวอยู่หน้าคุณเกี่ยวกับเสื้อโค้ทของเขา แต่อย่าชมจนดูปลอม ให้ชมก็ต่อเมื่อพวกเขาสมควรได้รับมันจริงๆ หากคุณเห็นคนที่อยู่บนทางเดินหรือคนที่นั่งรถเข็น อย่ารีบแทรกแถวให้เดินให้ช้าลงแล้วไปช่วยพวกเขา ไม่มีอะไรที่คุณจำเป็นจะต้องทำเป็นคนแรก รอจนกว่าจะถึงตาของคุณและอย่าทำตัวเหมือนกับว่าสิ่งที่คุณต้องทำนั้นสำคัญมากจนทำให้คุณต่อแถวรอไม่ได้ หากเป็นไปได้ให้โทรแจ้งหากคุณกำลังจะไปสาย คนเห็นแก่ตัวจะชอบทำให้คนอื่นต้องรอและไม่แคร์หากทำให้ใครเสียเวลา ในทางกลับกันพวกเขาคิดว่าเวลาของพวกเขาสำคัญมากจนไม่มีใครสามารถทำให้พวกเขารอได้ ดังนั้นแสดงความเคารพต่อผู้อื่นด้วยการไปให้ตรงเวลาตามที่คุณได้นัดหมาย การช่วยเหลือผู้อื่นโดยหวังผลตอบแทนเป็นสิ่งเห็นแก่ตัว การช่วยเหลือเพื่อนของคุณเพียงเพราะว่าพวกเขาต้องการความช่วยเหลือหรือเพื่อให้คุณรู้สึกดีที่ได้ช่วยเหลือคือสิ่งที่ถูกต้อง หากคุณต้องการเลิกเห็นแก่ตัว ให้ลองหาโอกาสช่วยเหลือเพื่อนของคุณเมื่อพวกเขาต้องการ ไม่ใช่เพื่อสิ่งอื่น คุณคงไม่อยากเป็นคนที่มีชื่อเสียงไม่ดีว่าคุณจะช่วยผู้อื่นก็ต่อเมื่อคุณต้องการความอะไรตอบแทนเท่านั้น การทำเช่นนี้แย่กว่าการไม่ช่วยเหลืออะไรเลย ใช้เวลาฟังเพื่อนของคุณและสังเกตุพวกเขา พวกเขาอาจต้องการความช่วยเหลือแต่อายเกินกว่าจะขอจากคุณ คนเห็นแก่ตัวมักจะไม่ใช่ผู้ฟังที่ดี เนื่องจากพวกเขาจะเอาแต่พูดถึงเรื่องของตัวเอง ปัญหาของตัวเองและไม่ฟังว่าเพื่อนๆ ของพวกเขากำลังจะพูดอะไร หากคุณเป็นคนที่ชอบหยิบโทรศัพท์ขึ้นมาโทรหาใครสักคนแล้วพูดเกือบชั่วโมงแล้วก็วางสาย คุณคือคนที่ไม่ฟังว่าคนอื่นกำลังจะพูดอะไรกับคุณ   บทสนทนาควรแลกเปลี่ยนไอเดียกันคนละครึ่ง และหากปกติแล้วคุณเป็นคนพูดฝ่ายเดียว คุณควรฝึกฟังให้มากขึ้นในครั้งต่อไปที่คุณพูดคุยกับผู้อื่น คนเห็นแก่ตัวไม่สนใจผู้อื่น ซึ่งจะทำให้พวกเขาไม่สนใจว่าใครจะพูดว่าอย่างไร แสดงความสนใจในผู้อื่น การรับฟังก็เป็นวิธีที่ยอดเยี่ยมในการแสดงความสนใจต่อพวกเขา อีกอย่างที่คุณสามารถทำได้คือการถามคำถามเกี่ยวกับความคิดเห็นของพวกเขาต่อข่าวต่างๆ คุณไม่จำเป็นต้องซักไซร้เพื่อให้เขารู้ว่าคุณสนใจ หรือถามลึกไปถึงเรื่องราวความลำบากหรือความคิดของเขาเพื่อให้เขารู้ว่าคุณแคร์ แค่เวลาคนอื่นพูด อย่าเพียงแค่พยักหน้าและรอเวลาที่จะถึงตาคุณพูด แต่ให้ถามคำถามพวกเขาถ้าพวกเขาพูดถึงบางอย่างที่พวกเขาสนใจ  คุณสามารถแสดงว่าสนใจในตัวผู้อื่นโดยไม่เกินความพอดีไป ครั้งหน้าที่คุณคุยกับใครให้ตั้งเป้าว่าจะพูดให้น้อยลง 20% และถามคำถามเพิ่มมากขึ้นกว่าเดิมแล้วลองดูว่าคุณรู้สึกอย่างไร การทำอาสาจะช่วยให้คุณเห็นโลกมากขึ้น รู้ว่ามีคนมากมายข้างนอกที่ด้อยโอกาสกว่าคุณ คุณอาจคิดว่าคุณยังไม่พร้อมจนกระทั่งคุณสามารถสอนคนอื่นทำอาหารหรือสอนผู้ใหญ่อ่านหนังสือแล้ว อย่างไรก็ตามคุณไม่ควรอาสาเพื่อให้ตัวเองรู้สึกดี แต่ควรทำเพื่อให้เกิดความสัมพันธ์ที่ดีต่อผู้อื่นและเห็นโลกกว้างที่ไม่ได้มีแค่ตัวคุณเพียงคนเดียว  คุณอาจพบว่าคุณเสพติดกับการช่วยเหลือผู้อื่น อีกไม่นานคุณก็จะเลิกคิดเกี่ยวกับสิ่งที่คุณไม่มี และคุณจะเริ่มคิดว่าอะไรบ้างที่คุณสามารถทำให้คนอื่นได้ ถึงแม้ว่าคุณไม่ควรหาสัตว์มาเลี้ยงเพราะว่าคุณเพิ่งจะทำให้ปลาทองของคุณตายไป แต่การเลี้ยงสัตว์จะทำให้คุณรู้ว่ายังมีใครที่ต้องพึ่งคุณอยู่เพื่อเอาชีวิตรอดและคุณสามารถช่วยพวกเขาได้ ออกไปรับเลี้ยงลูกสุนัขหรือแมวน่ารักๆ สักตัวและดูแลให้ดี คุณจะพบว่าเมื่อคุณต้องวางแผนให้อาหาร พาไปเดินเล่น หรือทำให้มันคุ้นเคยกับบ้านใหม่ จะทำให้คุณไม่มีเวลามานั่งคิดเรื่องเห็นแก่ตัวอีก  สุนัขต้องการการดูแลเอาใจใส่สูง การดูแลรับผิดชอบมันจะทำให้คุณหยุดเห็นแก่ตัวได้ เมื่อเพื่อน คนในครอบครัว หรือเพื่อนบ้านที่กำลังลำบาก คุณควรเข้าไปช่วยเหลือพวกเขา เพื่อนร่วมงานของคุณอาจเพิ่งญาติเสียไป หรือเพื่อนบ้านของคุณป่วยมาเป็นเดือนแล้ว ลองทำอาหารไปให้พวกเขา โทรหา หรือส่งการ์ดไปถามว่าคุณจะช่วยได้อย่างไรบ้าง  คนจะไม่ค่อยยอมที่จะขอความช่วยเหลือถึงแม้ว่ามันจะชัดเจนว่าพวกเขาต้องการเป็นอย่างมากก็ตาม มันขึ้นอยู่กับคุณแล้วว่าคุณจะช่วยโดยไม่ได้ถูกร้องขอหรือไม่ คนเห็นแก่ตัวจะเกลียดการแบ่งปันตั้งแต่เด็ก ดังนั้นถึงเวลาแล้วที่ความเห็นแก่ตัวนั้นจะออกไปจากตัวคุณ เรียนรู้ที่จะแบ่งปันสิ่งของ อาจเป็นการแบ่งแซนวิชให้เพื่อนครึ่งหนึ่ง หรือให้เพื่อนของคุณยืมเสื้อผ้าเพื่อเขาหรือเธอจะได้ใส่ชุดสวยๆ ในเดทครั้งแรก หาอะไรที่คุณชอบมากๆ จนคุณไม่คิดว่าจะแบ่งปันให้ผู้อื่นได้ และให้แบ่งสิ่งนั้นให้เพื่อนของคุณ การให้สิ่งของแบบนี้อาจดูเป็นเรื่องน่ากลัวในครั้งแรก แต่มันจะง่ายขึ้นเรื่อยๆ เมื่อคุณเริ่มเลิกนิสัยเห็นแก่ตัวแล้ว  อาหารคือเรื่องใหญ่ คนเห็นแก่ตัวจะไม่ชอบการแบ่งอาหาร ถึงแม้ว่าคุณจะมีมากพอสำหรับตัวเองแล้วก็ตาม ถามตัวเองว่าจำเป็นต้องมีมากขนาดนั้นไหม ถามตัวเองว่าต้องกินคุ้กกี้ห้าชิ้นเลยหรือ หรือจะดีกว่าไหมถ้าแบ่งให้เพื่อนหรือรูมเมท การเป็นส่วนหนึ่งของทีมคือทางที่ดีเยี่ยมเพื่อลดความเห็นแก่ตัว ไม่ว่าคุณจะทำโปรเจค เป็นส่วนหนึ่งของกลุ่มโต้วาทีของโรงเรียน หรือทีมเล่นโบว์ลิ่งในชุมชน แค่เป็นส่วนหนึ่งของกลุ่มอะไรก็ได้เพื่อเรียนรู้ที่จะทำให้ความต้องการของคุณและความต้องการของผู้อื่นสมดุลกัน จะทำให้คุณเข้าใจความสำคัญของการเลิกเห็นแก่ตัว  การเป็นหัวหน้าของทีมยิ่งจะทำให้คุณเลิกเห็นแก่ตัวได้เร็วขึ้น คุณจะเห็นความต้องการของลุ่มต่างๆ ที่มีความสำคัญมากกว่าของตัวคุณเอง และมีหลายเรื่องที่ต้องประณีประณอมเพื่อให้ทุกคนมีความสุข คนเห็นแก่ตัวจะพูดถึงแต่ความต้องการ ความลำบาก และความปรารถนาของตัวเอง ครั้งต่อไปที่คุณพูดคุยกับผู้อื่น ลองทบทวนตัวเองและคำนวนออกมาว่าคุณพูดไปกี่เปอร์เซ็นต์ที่เกี่ยวกับตัวคุณ และตัวคุณ หากคุณรู้สึกว่าทุกอย่างที่คุณพูดเป็นเรื่องเกี่ยวกับคุณแทนที่จะเป็นเรื่องอื่นๆ รอบตัว และเพื่อนของคุณแทบจะไม่ได้เปิดปากพูดเลย ก็ถึงเวลาแล้วที่จะเปลี่ยนพฤติกรรมนั้น  การขอคำแนะนำ พูดเกี่ยวกับตัวเอง หรือบอกสิ่งที่ตัวเองต้องการไม่ใช่เรื่องเลวร้าย แต่ต้องพูดให้ถูกที่ แต่คุณไม่ควรเป็นที่รู้จักด้วยความไม่มีกาลเทศะของคุณ หากคุณมีชื่อเสียเรื่องการพูดถึงแต่ตัวเอง ก็คงจะไม่มีใครอยากคุยหรืออยากไปไหนกับคุณ ให้ของขวัญกับเพื่อน คนสำคัญ คนในครอบครัว หรือเพื่อนบ้าน หรือให้ความรู้ทั่วๆ ไปกับพวกเขาเลิกความคิดที่ว่าหากคุณไม่ได้ทำเพื่อตัวเอง คุณก็เหมือนไม่ได้ทำอะไรเลย การให้ของขวัญเพื่อนเล็กๆ น้อยๆ ถึงแม้จะไม่ใช่วันเกิดของเขา หรือไม่ใช่วันสำคัญอะไรเลย จะทำให้เพื่อนของคุณยิ้มได้ ที่จริงแล้วของขวัญที่ผู้รับไม่ได้คาดหวังจะทำให้ผู้รับมีความสุขมากกว่าของขวัญที่ผู้รับคาดหวังไว้อยู่แล้ว  ตั้งเป้าหมายว่าจะให้ของขวัญกับผู้อื่นหนึ่งครั้งต่อเดือนเพื่อให้ผู้อื่นรู้ว่าคุณชื่นชมเขามากเพียงใด และยังทำให้คุณรู้สึกดีอีกด้วย
เรียนรู้ที่จะประณีประณอม. ขอบคุณผู้อื่น. ปล่อยให้เป็นไป. ใช้เวลามากขึ้นกับคนที่ไม่เห็นแก่ตัว. อย่าขัดผู้อื่น. จำวันเกิด. ติดต่อกับเพื่อน คนในครอบครัว และญาติ. ชมผู้อื่น. อย่าแทรกแถว. ตรงเวลา. ช่วยเหลือผู้อื่นโดยไม่หวังผลตอบแทน. ใช้เวลาฟังอย่างจริงจัง. แสดงความสนใจในผู้อื่น. ทำอาสาสมัคร. เลี้ยงสัตว์เลี้ยง. ช่วยเหลือผู้อื่นในเวลาที่พวกเขาต้องการ. เรียนรู้ที่จะแบ่งปัน. เข้าร่วมทีม. หยุดพูดถึงแต่ตัวเอง. ให้ของขวัญเล็กๆ น้อยๆ.
https://www.wikihow.com/Stop-Being-Selfish https://www.wikihow.com/Stop-Being-Selfish
Being Considerate Caring for Others